《晚春》
宋代·叶茵

年少逢春不惜春，惜春还是白头人。
飞花入坐儿曹舞，细草蒙头醉后裀。
未羡食前罗五鼎，静看檐隙走双轮。
此心已与尧夫似，同为清时作幸民。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。